钦定古今图书集成/理学汇编/字学典/第108卷 > 陆经
## 钦定古今图书集成/理学汇编/字学典/第108卷 > 陆经

按《宣和书谱》：“陆经，字子履，越人也。官至集贤殿修撰。
作郡以儒术饰吏事，而所至以能称。善真行书，当时
与苏舜钦为辈流，而笔法亦仅同一律。前辈高文，必
求经为之书，故经之石刻殆遍天下。若欧阳修思颍
诸诗，得经书方喜甚称。然多作正书，其典严，以规矩
自窘，譬之椎鲁如参，厚重如勃，亦盛德君子浑金朴
玉所自表发也，观者自应得之耳。”今御府所藏四正
书《蒲州诗》《武林谣》，行书《萧相楼》等诗，《郊居》等诗。